Előterjesztés

Tiszavasvári Város Önkormányzata Képviselő-testülete

2021. szeptember 30-án

tartandó ülésére

Az előterjesztés tárgya: **Tiszavasvári Város Önkormányzata 2021. évi költségvetéséről szóló 2/2021.(II.15.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/14269-1/2021

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2021. szeptember 24.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2021. évi költségvetéséről szóló 2/2021.(II.15.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2021. évi költségvetés módosítását szervezetekre megbontva, mely az alábbiak miatt vált szükségessé:

A rendeletben javaslom a 10.§ (3) bekezdésének törlését. A jelenlegi szabályozás a gazdasági szervezetünk átalakítása miatt, már nem szükséges. Magasabb szintű jogszabály szövegét a rendelet szövegében nem lehet megismételni, az államháztartásról szóló törvény végrehajtásáról szóló 368/2011. (XII.31.) kormányrendelet 43. § (2) bekezdése pedig kimondja, hogy „A költségvetési szerv a költségvetési kiadások kiemelt előirányzatai és a kiemelt előirányzaton belüli rovatok között átcsoportosítást hajthat végre.”

Fentieken túl javaslom a 10. § kiegészíteni, a Magyarország helyi önkormányzatairól szóló 2011. évi CLXXXIX törvény 68. § (4) bekezdésében foglaltak betartása érdekében az alábbi bekezdéssel:

„A polgármester a Képviselő-testület felé utólagos beszámolási kötelezettség mellett két testületi ülés közötti időszakban maximum 30.000.000 Ft erejéig jogosult dönteni többletforrás felhasználásáról.”

Tiszavasvári Polgármesteri Hivatal

1. Az esküvőkön lejátszott dalok után szerzői jogdíjfizetési kötelezettség merül fel. Az előző évre vonatkozó díj egy számlán szerepelt, azonban a 2021. év első félévére vonatkozó díj külön került számlázásra, melyre jelenleg nem rendelkezünk megfelelő mértékű előirányzattal. Valamint a tervezett költség nem megfelelő rovaton szerepel, ezért ennek átcsoportosítása szükséges.

Fentiek miatt a Polgármesteri Hivatal költségvetésében az Állampolgársági ügyek (016030-Köt) kormányzati funkción az Egyéb kommunikációs szolgáltatások (K322) kiadási előirányzatát 50.000 Ft-tal javaslom csökkenteni az Egyéb dologi kiadások (K355) előirányzatának 68.110 Ft-os és a Működési célú előzetesen felszámított általános forgalmi adó (K351) kiadási előirányzatának 4.890 Ft-os növelése mellett. Ezek hatására a Támogatási célú finanszírozási műveletek (018030-Köt) kormányzati funkción a Központi, irányító szervi támogatás (B816) előirányzata 23.000 Ft-tal nő.

Tiszavasvári Egyesített Óvodai Intézmény:

1. Az Óvodai ellátásban részesülő sajátos nevelésű igényű gyerekek egyéni képesség fejlesztését külön megbízási díj ellenében végzik. Az elmúlt időszakban az intézmény saját dolgozói és olyan külsős személyek látták el ezt a feladatot, akik számlaképesek. Azonban az idei évben, olyan külsős fejlesztő pedagógusok is bevonásra kerülnek a feladatellátásba, akik nem számlaképesek, ezért nekik számfejtett megbízási díj kerül kifizetésre. Emiatt az előirányzat átcsoportosítása válik szükségessé.

Fentiek miatt a Sajátos nevelési igényű gyermekek óvodai nevelésének, ellátásának szakmai feladatai (091120-Köt.) kormányzati funkción a Szakmai tevékenységet segítő szolgáltatások (K336) kiadási előirányzatát 300.000 Ft-tal javaslom csökkenteni, ezzel egyidőben a Munkavégzésre irányuló egyéb jogviszonyban nem saját foglalkoztatottnak fizetett juttatások (K122) kiadási előirányzatát 263.273 Ft-tal és a Munkaadókat terhelő járulékok és szociális hozzájárulási adó (K2) kiadási előirányzatát 36.727 Ft-tal javaslom megemelni.

Tiszavasvári Bölcsőde

1. A könyvelési adatok alapján a Bölcsőde esetében a tisztítószer beszerzésre tervezett előirányzat nem nyújt évvégéig fedezetet, emiatt ennek növelése szükséges. Emiatt a Gyermekek bölcsődében és mini bölcsődében történő ellátása (104031-Köt) és a Gyermekétkeztetés bölcsődében, fogyatékosok nappali intézményében (104035-Köt) kormányzati funkciókon az Üzemeltetési anyagok beszerzése (K312) kiadási előirányzatát 150.000 és 150.000 Ft-tal, míg a Működési célú előzetesen felszámított általános forgalmi adó (K351) kiadási előirányzatát 40.500 és 40.500 Ft-tal javaslom megemelni. A módosítás hatására a Támogatási célú finanszírozási műveletek (018030-Köt) kormányzati funkción a Központi, irányító szervi támogatás (B816) előirányzata 381.000 Ft-tal nő.

Egyesített Közművelődési Intézmény és Könyvtár

1. A Nemzeti Adó- és Vámhivatal tájékoztatása alapján az intézményt a 2020. adóévi szja 1%-os felajánlásból 112.338 Ft illeti meg. A felajánlott összegből az intézmény könyvtári könyvek állománynövelését tervezi végrehajtani.

Fentiek miatt a Könyvtári állomány gyarapítása, nyilvántartása (082042-Köt) kormányzati funkción az Egyéb felhalmozási célú támogatások bevételei államháztartáson belülről (B25) előirányzatát 112.338 Ft-tal javaslom megemelni az Egyéb tárgyi eszközök beszerzése, létesítése (K64) kiadási előirányzatának 106.989 Ft-os és a Beruházási célú előzetesen felszámított általános forgalmi adó (K67) kiadási előirányzatának 5.349 Ft-os növelése mellett.

Kornisné Liptay Elza Szociális és Gyermekjóléti Központ

Az Intézménnyel kapcsolatos előirányzat módosítást az Intézmény által elkészített előirányzat-módosítási kérelem tartalmazza, amely az előterjesztés mellékletét képezi.

Tiszavasvári Város Önkormányzata:

1. Az „Iparterület kialakítása Tiszavasváriban” című pályázattal kapcsolatban a közbeszerzési hirdetmény módosítása válik szükségessé, amely miatt a pályázati tartalékból szükséges az alábbi átcsoportosítást végrehajtani:

Az Önkormányzat költségvetésében a Településfejlesztési projektek és támogatásuk (062020-Köt) kormányzati funkción a Reklám- és propagandakiadások (K342) előirányzatát 160.000 Ft-tal javaslom megemelni a céltartalék azonos összegű csökkentése mellett.

1. Önkormányzatunk a Nemzeti Művelődési Intézet Nonprofit Közhasznú Kft.-vel kötött megállapodás alapján 10.000.000 Ft forrásban részesül az önkormányzat kulturális feladatellátással kapcsolatos benyújtott pályázata alapján. A támogatási kérelem olyan programokat és kiadásokat tartalmaz, amelyek kiadási előirányzatai már részét képezik költségvetésünknek, ezért a többletforrást általános tartalékba javaslom helyezni.

Fentiek miatt az Önkormányzat költségvetésében a Közművelődés - közösségi és társadalmi részvétel fejlesztése (082091-Köt) kormányzati funkción az Egyéb működési célú átvett pénzeszközök (B65) bevételi előirányzatát 10.000.000 Ft-tal javaslom megemelni az általános tartalék azonos összegű növelése mellett.

1. A „Zöld városközpont kialakítása Tiszavasváriban” című pályázattal kapcsolatos munkálatok miatt a piaci árusoknak közterület használati díjat kell fizetniük. Ennek beszedése érdekében Önkormányzatunk megbízási szerződés keretében egy személyt fog foglalkoztatni alkalmanként bruttó 10.000 Ft ellenében. A terület előkészítést egyszerűsített foglalkoztatás keretében hetente három fő fogja ellátni. Ilyen kiadási előirányzattok jelenleg nem szerepelnek a költségvetésünkben. Ezen felül a közterület használati díj bevételére betervezett összeget is célszerű megemelni számításaink alapján 3.078.700 Ft-tal.

Fentiek miatt a Tiva-Szolg Kft kérelemmel fordult Önkormányzatunkhoz, hogy az árusítás miatt kieső bevételt kompenzáljuk, mivel az üzleti tervük egész évre tartalmazta ezt a bevételt. Kérelmükben a „zöld terület fenntartás” feladatra kéri biztosítani a fedezetet.

Előzőekben leírtak miatt az Önkormányzat költségvetésében Az önkormányzati vagyonnal való gazdálkodással kapcsolatos feladatok (013350-Köt) kormányzati funkción a Munkavégzésre irányuló egyéb jogviszonyban nem saját foglalkoztatottnak fizetett juttatások (K122) kiadási előirányzatát 170.000 Ft-tal, az Egyéb külső személyi juttatások (K123) kiadási előirányzatát 400.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 71.715 Ft-tal, javaslom megemelni. Ezzel egyidőben a Tulajdonosi bevételek (B404) előirányzata 3.078.700. Ft-tal nő. A Tiva-Szolg Kft kérelme miatt a Zöldterület-kezelés (066010-Köt) kormányzati-funkción az Egyéb működési célú támogatások államháztartáson kívülre (K512) kiadási előirányzatát 2.436.985 Ft-tal javaslom megemelni.

1. A „Zöld városközpont kialakítása Tiszavasváriban” című pályázattal kapcsolatban építési naplók nyitása volt szükséges (20.960 Ft) és a településrendezési eszközök módosítása válik ismételten szükségessé (395.000 Ft) valamint a telekalakítás (123.800 Ft), azonban ezek a költségek nem szerepeltek a pályázati költségvetésben így önerőből szükséges a fedezetet biztosítani. Emiatt az alábbi táblázat szerinti módosítást javaslom végrehajtani:

|  |  |  |
| --- | --- | --- |
| **Településfejlesztési projektek és támogatásuk kormányzati-funkción (062020-Köt)** | | |
| **rovat** | **rovat megnevezése** | **összeg** |
| K336 | Szakmai tevékenységet segítő szolgáltatások: | 80 000 Ft |
| K355 | Egyéb dologi kiadások: | 43 800 Ft |
| K61 | Immateriális javak beszerzése | 395 000 Ft |
| K62 | Ingatlanok beszerzése, létesítése | 5 157 Ft |
| K67 | Beruházási célú előzetes áfa | 1 393 Ft |
| K71 | Ingatlanok felújítása: | 11 346 Ft |
| K74 | Felújítási célú előzetesen felszámított ÁFA | 3 064 Ft |
|  |  |  |
| **Forgatási és befektetési célú finanszírozási műveletek kormányzati funkción (900060-Köt)** | | |
| **rovat** | **rovat megnevezése** | **összeg** |
| K513 | Tartalék (általános) | -539 760 Ft |

1. A 3. számú háziorvosi körzet működési engedélyéhez igazgatási szolgáltatási díj fizetése merült fel, erre jelenleg nem rendelkezünk előirányzattal. Ezért a Háziorvosi alapellátás (072111-Köt.) kormányzati funkción az Egyéb dologi kiadások előirányzatát 30.000 Ft-tal javaslom megemelni az általános tartalék azonos összegű csökkentése mellett.
2. Költségvetésünkbe a júliusi módosításkor betervezésre került a „Infrastrukturális fejlesztések megvalósítása Tiszavasvári Városban” egyedi támogatás kiadási és bevételi oldala. A Képviselő-testület a 40/2021. (VIII.12.) Kt. számú határozattal elfogadta a támogatói okirat műszaki tartalmát, ami alapján kitöltésre került a szükséges adatlap. Ez alapján szükséges az Önkormányzat költségvetését módosítani az alábbi táblázatok szerint:

|  |  |  |  |  |  |
| --- | --- | --- | --- | --- | --- |
| Állat-egészségügy (042180-Önv.) kormányzati funkción | | | | | |
| rovat | | rovat megnevezése | | | összeg |
| K352 | | Fizetendő általános forgalmi adó | | | -553 313 Ft |
| K62 | | Ingatlanok beszerzése, létesítése: | | | -1 234 646 Ft |
| K64 | | Egyéb tárgyi eszközök beszerzése, létesítése | | | 1 574 803 Ft |
| K67 | | Beruházási célú előzetesen felszámított általános forgalmi adó | | | 213 156 Ft |
| **Kiadás összesen:** | | | | | **0 Ft** |
| Közutak, hidak, alagutak üzemeltetése, fenntartása (045160-Köt.) kormányzati funkción | | | | | |
| rovat | rovat megnevezése | | összeg | | |
| K336 | Szakmai tevékenységet segítő szolgáltatások | | 846 283 Ft | | |
| K342 | Reklám- és propagandakiadások | | 100 000 Ft | | |
| K351 | Működési célú előzetesen felszámított általános forgalmi adó | | -1 522 993 Ft | | |
| K355 | Egyéb dologi kiadások | | 40 000 Ft | | |
| K61 | Immateriális javak beszerzése, létesítése | | 2 360 000 Ft | | |
| K67 | Beruházási célú előzetesen felszámított általános forgalmi adó | | 637 200 Ft | | |
| K71 | Ingatlanok felújítása: | | -1 937 394 Ft | | |
| K74 | Felújítási célú előzetesen felszámított általános forgalmi adó | | -523 096 Ft | | |
| **Kiadás összesen:** | | | **0 Ft** | | |
| Háziorvosi alapellátás (072111-Köt.) kormányzati funkción | | | | | |
| rovat | rovat megnevezése | | összeg | | |
| K336 | Szakmai tevékenységet segítő szolgáltatások | | 695 562 Ft | | |
| K342 | Reklám- és propagandakiadások | | -160 000 Ft | | |
| K351 | Működési célú előzetesen felszámított általános forgalmi adó | | -352 199 Ft | | |
| K352 | Fizetendő általános forgalmi adó | | -1 103 646 Ft | | |
| K64 | Egyéb tárgyi eszközök beszerzése, létesítése | | 3 937 008 Ft | | |
| K67 | Beruházási célú előzetesen felszámított általános forgalmi adó | | 1 062 992 Ft | | |
| K71 | Ingatlanok felújítása: | | -4 081 388 Ft | | |
| K74 | Felújítási célú előzetesen felszámított általános forgalmi adó | | 1 671 Ft | | |
| **Kiadás összesen:** | | | **0 Ft** | | |
| Járóbetegek gyógyító szakellátása (072210-Önv.) kormányzati funkción | | | | | |
| rovat | | rovat megnevezése | | összeg | |
| K71 | | Ingatlanok felújítása: | | 212 598 Ft | |
| K74 | | Felújításii célú előzetesen felszámított általános forgalmi adó | | -212 598 Ft | |
| **Kiadás összesen:** | | | | **0 Ft** | |
| Ár- és belvízvédelemmel összefüggő tevékenységek (047410-Köt.) kormányzati funkción | | | | | |
| rovat | rovat megnevezése | | összeg | | |
| K336 | Szakmai tevékenységet segítő szolgáltatások | | 2 248 751 Ft | | |
| K351 | Működési célú előzetesen felszámított általános forgalmi adó | | 67 162 Ft | | |
| K61 | Immateriális javak beszerzése, létesítése | | 1 547 000 Ft | | |
| K67 | Beruházási célú előzetesen felszámított általános forgalmi adó | | 417 690 Ft | | |
| K71 | Ingatlanok felújítása: | | -3 788 820 Ft | | |
| K74 | Felújításii célú előzetesen felszámított általános forgalmi adó | | -491 783 Ft | | |
| **Kiadás összesen:** | | | **0 Ft** | | |

1. Önkormányzatunk az iparűzési adóval kapcsolatos kormányzati intézkedés miatt kiesett bevétel kompenzálására kiegészítő támogatásban részesül, amely az év elején tervezésre került, azonban a Magyar Államkincstár előirányzat módosítási adatai alapján nem megfelelő helyre. Emiatt a Önkormányzatok funkcióra nem sorolható bevételei államháztartáson kívülről (900020) kormányzati funkción az Egyéb működési célú támogatások bevételei államháztartáson belülről (B16) előirányzatát 50.000.000 Ft-tal javaslom csökkenteni, az Önkormányzatok elszámolásai a központi költségvetéssel (018010) kormányzati funkción a Működési célú költségvetési támogatások és kiegészítő támogatások (B115) bevételi előirányzatának azonos összegű növelése mellett.
2. A „Helyi klímastratégia kidolgozása, valamint a klímatudatosságot erősítő szemléletformálás megvalósítása Tiszavasváriban” pályázattal kapcsolatos megbízási díj tervezésre került, azonban a szociális hozzájárulási adó csökkenése miatt módosítás szükséges.

Fentiek miatt a Komplex környezetvédelmi programok támogatása kormányzati funkción a Munkaadókat terhelő járulékok és szociális hozzájárulási adó (szociális hozzájárulási adó K2) kiadási előirányzatát 6.417 Ft-tal szükséges csökkenteni a Munkavégzésre irányuló egyéb jogviszonyban nem saját foglalkoztatottnak fizetett juttatások (K122) kiadási előirányzatának azonos összegű növelése mellett.

1. A Fülemüle Óvodában a felülvizsgálatból eredő játszótéri javítások előirányzata eredetileg az Önkormányzat költségvetésébe került betervezésre szolgáltatásra, azonban anyagvásárlás (csúszdalap) is szükséges volt. Emiatt az Önkormányzat költségvetésében az alábbi átcsoportosítást javaslom végrehajtani:

Az Óvodai nevelés, ellátás működtetési feladatai (091140-Köt.) kormányzati funkción a Karbantartási, kisjavítási szolgáltatások (K334) kiadási előirányzatát 66.500 Ft-tal javaslom csökkenteni az Üzemeltetési anyagok beszerzése (K312) kiadási előirányzatának azonos összegű növelése mellett.

1. A 166/2021. iratszámú saját hatáskörű döntés keretében döntöttem a Zöld Liget áramkiépítéséhez szükséges előirányzat átcsoportosításról, a munkálatokhoz azonban szükséges volt tulajdoni lap kérése, amely az átcsoportosításkor nem volt költségként tervezve.

Emiatt az Önkormányzat költségvetésében a  Az önkormányzati vagyonnal való gazdálkodással kapcsolatos feladatok (013350-Köt) kormányzati funkción az Ingatlanok felújítása (K71) kiadási előirányzatát 4.724 Ft-tal és a Felújítási célú előzetesen felszámított általános forgalmi adó (K74) kiadási előirányzatát 1.276 Ft-tal javaslom megemelni az általános tartalék 6.000 Ft-os csökkentése mellett.

1. Önkormányzatunk több feladattal kapcsolatban rendelt játszótéri eszközöket, azonban az ezzel kapcsolatos szállítási költség előirányzata nem megfelelő kormányzati funkción szerepel. Emiatt javaslom a Város-, községgazdálkodási egyéb szolgáltatások (066020-Köt) kormányzati funkción az Egyéb szolgáltatások kiadási előirányzatát 35.000 Ft-tal és a Működési célú előzetesen felszámított általános forgalmi adó (K351) kiadási előirányzatát 9.450 Ft-tal csökkenteni. Valamint a Zöldterület-kezelés (066010-Köt) kormányzati funkción az Egyéb szolgáltatások kiadási előirányzatát 35.000 Ft-tal és a Működési célú előzetesen felszámított általános forgalmi adó (K351) kiadási előirányzatát 9.450 Ft-tal megnövelni.
2. Önkormányzatunk 2021 évi eredeti költségvetésben tervezésre került a gyermekorvosi feladatellátással kapcsolatos eszközbeszerzés. A tervezéskor csak tárgyi eszköz beszerzésére képeztünk előirányzatot, azonban több egy éven belül elhasználódó anyag beszerzése is szükséges volt. Emiatt a Háziorvosi alapellátás (072111-Köt.) kormányzati funkción az Egyéb tárgyi eszközök beszerzése, létesítése (K64) kiadási előirányzatát 40.000 Ft-tal, a Beruházási célú előzetesen felszámított általános forgalmi adó (K67) kiadási előirányzatát 10.800 Ft-tal javaslom csökkenteni az Üzemeltetési anyagok beszerzése (K312) kiadási előirányzatának 40.000 Ft-os és a Működési célú előzetesen felszámított általános forgalmi adó (K351) 10.800 Ft-os növelése mellett.
3. Az intézmények módosításai miatt az Önkormányzat költségvetésében az alábbi táblázat szerint módosul a tartalék előirányzata:

|  |  |  |
| --- | --- | --- |
| **Intézmény megnevezése** | **Rovat** | **összeg** |
| Tiszavasvári Polgármesteri Hivatal | K513 - Tartalékok (általános) | -36 785 200 Ft |
| Városi Kincstár Tiszavasvári | K513 - Tartalékok (általános) | 51 490 300 Ft |
| Tiszavasvári Egyesített Óvodai Intézmény | K513 - Tartalékok (általános) | -2 722 139 Ft |
| Kornisné Liptay Elza Szociális és Gyermekjóléti Központ | K513 - Tartalékok (általános) | -8 205 636 Ft |
| Összesen: | | 3 777 325 Ft |

Tájékoztatásul közlöm, hogy az alábbiakban felsorolt átruházott hatáskörű döntések a költségvetésben átvezetésre kerülnek:

A **166/2021.** iratszámú saját hatáskörű döntést azért hoztam meg, mert a Városi Kincstár gazdasági vezetője előirányzat módosítási kérelemmel fordult hozzám, melyben az EKIK költségvetésében kért előirányzat módosítást az alábbiak miatt:

2021. július 31-én kerül megrendezésre a XVI. Öhönforgató Verseny és Néptánctalálkozó. A program zavartalan lebonyolítása érdekében szükséges a Zöld Ligetben állandó villamos kapcsoló szekrényt létesíteni. A rendezvény szervezője és lebonyolítója az EKIK, a Zöld Liget tulajdonosa Tiszavasvári Város Önkormányzata. A kapcsolószekrény kiépítése és az áram lekötése iránti kérelmet kizárólag a terület tulajdonosa nyújthatja be.

Fentiek miatt:

* Az Egyesített Közművelődési Intézmény és Könyvtár (továbbiakban: EKIK) költségvetésében a Szakmai tevékenységet segítő szolgáltatások (K336) kiadási előirányzatát 697.865 Ft-tal csökkentettem az általános tartalék azonos összegű növelése mellett.
* Ezzel egyidőben a Tiszavasvári Város Önkormányzata költségvetésében  az önkormányzati vagyonnal való gazdálkodással kapcsolatos feladatok (013350-Köt) kormányzati funkción az Ingatlanok felújítása (K71) kiadási előirányzatát 549.500 Ft-tal, a felújítási célú előzetesen felszámított általános forgalmi adó (K74) kiadási előirányzatát 148.365 Ft-tal megemeltem az általános tartalék 697.865 Ft-os csökkenése mellett.

A **167/2021.** iratszámú saját hatáskörű döntésre azért volt szükség, mivel az „Együtt könnyebb" - Társadalmi integrációt elősegítő programok megvalósítása Tiszavasváriban a Városi Könyvtárban című pályázat keretében beszerzésre kerültek informatikai eszközök, azonban kerekítési különbözet miatt a tervezett előirányzat 1 forinttal alatta marad a tényleges teljesítésnek.

Emiatt az Egyesített Közművelődési Intézmény és Könyvtár (továbbiakban: EKIK) költségvetésében a Könyvtári szolgáltatások (082044) kormányzati-funkción az Informatikai eszközök beszerzése, létesítése (K63) kiadási előirányzatát 1 Ft-tal megemeltem az általános tartalék azonos összegű csökkentése mellett.

A **168/2021.** iratszámú saját hatáskörű döntés azért volt szükséges, mivel a Tiszavasvári Sportcsarnoknál csőtörés miatt felülvizsgálatra került a jelenlegi vízvételezési rendszer. Ennek keretében megállapításra került, hogy javítása nem gazdaságos, ezért egy másik korábban használt rendszer felújítása szükséges. A bekért legkedvezőbb árajánlat alapján ennek díja 4.100.000 Ft+áfa. Jelenleg a Városi Sportcsarnok fenti hiba miatt nem tud üzemelni, ezért a hibát mielőbb el kell hárítani. A költségvetésben év elején betervezésre került a Sopron úti épület felújítása, azonban azt később kívánjuk megvalósítani, így a feladat sürgőssége miatt célszerű azt átcsoportosítani általános tartalékkal kiegészítve.

Fentiek miatt az Önkormányzat költségvetésében a Sportlétesítmények, edzőtáborok működtetése és fejlesztése (081030-Köt.) kormányzati-funkción az Ingatlanok felújítása (K71) kiadási előirányzatát 4.100.000 Ft-tal, a Felújítási célú előzetesen felszámított általános forgalmi adó (K74) kiadási előirányzatát 1.107.000 Ft-tal megemeltem. Ezzel egyidőben a Közfoglalkoztatási mintaprogramok (041237) kormányzati funkción az Ingatlanok felújítása (K71) kiadási előirányzatát 3.937.008 Ft-tal, a Felújítási célú előzetesen felszámított általános forgalmi adó (K74) kiadási előirányzatát 1.062.992 Ft-tal és az Általános tartalék előirányzatát 207.000 Ft-tal csökkentettem.

A **169/2021.** iratszámú saját hatáskörű döntést azért hoztam meg, mert a 2021. július havi költségvetés módosítás keretében, a Városi Kincstár előirányzatainak csökkentése megtörtént, azonban a bér könyvelése után láthatóvá vált, hogy további módosítás volt szükséges a megfelelő előirányzat rendelkezésre állása érdekében.

Ezért a Városi Kincstár Tiszavasvári költségvetésében a Törvény szerinti illetmények, munkabérek (K1101) kiadási előirányzatát 130.000 Ft-tal csökkentettem, a Foglalkoztatottak egyéb személyi juttatásai (K1113) kiadási előirányzatának azonos összegű növelése mellett.

Fentieken túl a Vásárolt élelmezés (K332) kiadási előirányzatát 4.168.471 Ft-tal, a Működési célú előzetesen felszámított általános forgalmi adó (K351) kiadási előirányzatát 1.125.487 Ft-tal megemeltem. Ennek hatására a Központi, irányító szervi támogatás (B816) bevételi előirányzata 5.293.958 Ft-tal nőtt. Fentiek hatására az Önkormányzat költségvetésében az általános tartalék előirányzata 5.293.958 Ft-tal csökkent.

A **170/2021.** iratszámú saját hatáskörű döntéssel két konténer (irodakonténer, raktárkonténer) vásárlására biztosítottam előirányzatot. Erre azért volt szükség, mert a „Zöld városközpont kialakítása Tiszavasváriban” című pályázattal kapcsolatos munkálatai miatt a Tiva-Szolg Kft.-nek a Vágóhíd utcai telephelyet ki kellett ürítenie. A legkedvezőbb árajánlat alapján 3.381.000 Ft+áfa előirányzatra volt szükség.

Fentiek miatt Tiszavasvári Város Önkormányzata költségvetésében a Város-, községgazdálkodási egyéb szolgáltatások (066020-Köt) kormányzati funkción az Egyéb tárgyi eszközök beszerzése, létesítése (K63) kiadási előirányzatát 3.381.000 Ft-tal, a Beruházási célú előzetesen felszámított általános forgalmi adó (K67) kiadási előirányzatát 912.870 Ft-tal megnöveltem az általános tartalék 4.293.870 Ft-os csökkentése mellett.

A **171/2021.** iratszámú saját hatáskörű döntés azért volt szükséges, mert „A Tiszavasvári Minimanó Óvoda Családbarát infrastrukturális fejlesztése” című TOP-1.4.1-15-SB1-2016-00077 kódszámú pályázattal kapcsolatosan módosítani kellett a költségvetést, mivel a tárgyi eszközök 2016-ban kerültek betervezésre, és az elmúlt időszakban az eszközlista is újragondolásra került, egyrészt az árak megnövekedésére való tekintettel, másrészt, mivel egyes eszközök beszerzése már a pályázaton kívüli forrásból megtörtént. A pályázat összeállításakor a költségvetésbe betervezésre került építési engedélyes terv készítése, azonban a felújítás nem érintett olyan jellegű építési beavatkozást, amely építési engedély köteles lett volna, így ez az összeg átcsoportosítható volt.

Ezért a Tiszavasvári Város Önkormányzata költségvetésében az Óvodai nevelés, ellátás működtetési feladatai (091140-Köt) kormányzati funkción az Ingatlanok felújítása (K71) kiadási előirányzatát 853.131 Ft-tal, a Felújítási célú előzetesen felszámított általános forgalmi adó (K74) kiadási előirányzatát 849.509 Ft-tal csökkentettem. Ezzel egyidőben a Egyéb tárgyi eszközök beszerzése, létesítése (K64) kiadási előirányzatát 1.523.182 Ft-tal és a Beruházási célú előzetesen felszámított általános forgalmi adó (K67) kiadási előirányzatát 184.458 Ft-tal megemeltem. Fentiek hatására az általános tartalék előirányzata 5.000 Ft-tal csökkent.

Tiszavasvári, 2021. szeptember 24.

**Szőke Zoltán**

**polgármester**

Előterjesztés 1. számú melléklete

